
REFERAT
pentru aprobarea metodologiei
privind închirierea spaţiilor temporar disponibile situate
în incinta unităţilor de învaţământ preuniversitar de stat

              
           Cladirile si terenurile aferente unităţilor de învaţământ preuniversitar de stat fac parte din domeniul public al Municipiului Timisoara si sunt administrate de catre Consiliul Local.
Prin Hotararea Consiliului Local al Municipiului Timisoara nr. 207/24.04.2012, modificata prin H.C.L. nr. 250/04.12.2012, s-a aprobat Metodologia de închiriere a spatiilor temporar disponibile situate in incinta instituţiilor de învăţământ preuniversitar de stat din Municipiul Timisoara.
           Prin Hotararea Consiliului Local al Municipiului Timisoara nr. 5/15.01.2013, s-a modificat şi aprobat Organigrama şi Statul de funcţii pentru aparatul de specialitate al Primarului Municipiului Timişoara. S-au infiintat Directia Scoli, Spitale, Baze Sportive si Institutii Culturale cu Compartimentul Scoli si Directia Cladiri,Terenuri si Dotari Diverse cu Biroul Spatii cu Alta Destinatie. Prin reorganizare, Compartimentul Scoli a preluat activitati din cadrul Directiei Economice- Serviciul Financiar, privind verificarea, analiza si avizarea documentatiei de licitatie in vederea demararii procedurii de licitatie la unitatile de invatamant preuniversitar de stat.
	Avand in vedere atributiile din noua organigrama a Directiei Scoli, Spitale, Baze Sportive si Institutii Culturale, precum si numarul mare de  solicitari pentru inchirierea spatiilor temporar disponibile de la unitatile de invatamant, pentru atragerea de venituri suplimentare la bugetul local, pentru eficientizare si  o mai buna administrare a terenurilor si a cladirilor aferente unitatilor de invatamant se impun modificari semnificative la metodologia aprobata prin H.C.L. nr. 207/24.04.2012 si modificata prin HCL 250/04.12.2012, fapt pentru care am elaborat o noua metodologie privind închirierea spaţiilor temporar disponibile situate în incinta unităţilor de învaţământ preuniversitar de stat din Municipiul Timisoara. 
            Avand in vedere cele de mai sus, propunem emiterea unei hotarari de consiliu local care sa aprobe:
1. metodologia privind inchirierea spatiilor temporar disponibile situate in incinta

institutiilor de invatamant preuniversitar de stat din Municipiul Timisoara, cuprinsa in Anexa nr.1, care va face parte integranta din hotarare;
         2. preluarea de catre Municipiul Timisoara a contractelor incheiate de  unitatile de invatamant,  aflate in derulare,  in conditiile prevazute de metodologia  privind inchirierea spatiilor temporar disponibile situate in incinta unitatilor de invatamant preuniversitar de stat din Municipiul Timisoara;
         3. tarifele pentru inchirierea spatiilor temporar disponibile situate in incinta unitatilor de invatamant preuniversitar de stat, conform Anexei nr.2, care va face parte integranta din hotarare.
Tarifele reprezinta valori minime aplicabile si au fost stabilite in urma studiului de piata efectuat in lunile  ianuarie-februarie 2013. 
         4. revocarea H.C.L. nr. 207/ 24.04.2012 si H.C.L. nr. 250/ 04.12.2012.

